Siz yashaydigan tuman rangi qanday — “qizil”, “sariq” yo “yashil”?

Adliya vazirligining “Huquqiy axborot” kanalida Qoraqalpog‘iston Respublikasi va viloyatlardagi tuman va shaharlarning koronavirus tarqalishiga qarshi kurash choralari doirasida qanday toifalarga kiritilganiga doir axborot e’lon qilindi.
Eslatib o‘tamiz, O‘zbekistonda hududlar so‘nggi ikki haftadagi epidemiologik vaziyatdan kelib chiqib, “qizil”, “sariq” va “yashil” toifalarga ajratilmoqda. Xususan, 14 kun ichida koronavirusga chalingan shaxslar aniqlangan hududlar “qizil”, koronavirusga chalingan shaxslar aniqlanmagan, biroq kasallikdan davolanayotganlar bo‘lgan hududlar “sariq”, 14 kun ichida koronavirusga chalinganlar aniqlanmagan va bemorlarning bari davolanib bo‘lgan hududlar “yashil” toifaga kiritiladi.